*Tämä artikkeli käsittelee Danske Bankin emoyhtiötä. Suomen toimintoja käsittelee artikkeli Danske Bank (Suomi).*

**Danske Bank A/S** on tanskalainen vuonna 1871 perustettu pankki. Danske Bank on Tanskan suurin pankki. Taseensa perusteella (527,53 mrd. USD) pankki luokiteltiin vuonna 2015 maailman 51. suurimmaksi julkisesti noteeratuksi pankiksi. Vuonna 2019 se toimi 16 maassa ja sillä oli noin 20 700 työntekijää.

Historia
--------

Danske Bankin konttori Kööpenhaminassa
Danske Bankin entinen toimitalo Helsingin Lassilassa.
Danske Bank perustettiin 5. lokakuuta 1871 Kööpenhaminassa nimellä *Den Danske Landmandsbank, Hypothek- og Vexelbank i Kjøbenhavn*.

Danske Bank Group on kasvanut useiden yrityskauppojen myötä. Ensimmäinen tapahtui vuonna 1990, kun yritys liittyi kilpailijoihinsa Handelsbankeniin (jota ei tule sekoittaa nykypäivän Handelsbankeniin) sekä Provinsbankeniin. Tätä seurasi Danican osto vuonna 1995 (Danica nimettiin Danica Pensioniksi vuonna 1999), Östgöta Enskilda Bankin (1997) ja Fokus Bankin (1999) ja RealDanmarkin (2000) hankinnat ja fuusioituminen BG Bankin ja Realkredit Danmarkin kanssa vuonna 2001. Danske Bank osti vuonna 2004 National Australia Bankin omistaman National Irish Bankin Irlannista ja vuonna 2005 Northern Bankin Pohjois-Irlannista, nämä olivat yhtiön ensimmäiset retail-toimintojen hankinnat Pohjoismaiden ulkopuolelta. 

Vuonna 2006 Danske Bank hankki Sampo Pankin Sampo-konsernilta yli 4 miljardilla eurolla. Kyseessä oli konsernijohtaja Björn Walhroosin mukaan siihen asti suurin käteiskauppa Suomessa. Yhtiö sai samalla kassaliikennettä hoitavia yksiköitä myös Virosta, Latviasta ja Liettuasta sekä edustuston Venäjältä.

Marraskuussa 2012 kaikki Danske Bank -konsernin alaisten pankkien nimet muutettiin yhden ja saman toiminimen, Danske Bankin, alle. Danske Invest ja Danske Capital eivät muuttaneet nimiään. 

Syksyllä 2016 Danske Bank avasi MobilePay-mobiilimaksusovelluksensa kaikkien kiinnostuneiden pohjoismaisten pankkien käyttöön ja muutti samalla MobilePayn tytäryhtiökseen.

Vuonna 2018 Danske Bankin tytäryhtiö Danica Pension osti tanskalaisen SEB pension Danmarkin.

Kritiikki
---------

*Pääartikkeli: Rahanpesu#Viro*
Danske Bank on laiminlyönyt velvollisuutensa valvoa rahanpesua. Ostaessaan pankin suomalaiselta Sampo-konsernilta, Danske Bank ei puuttunut epäilyttäviin rahansiirtoihin. Tätä kautta epäilyttävää rahaa päätyi myös Suomeen.

Tanskan viranomaiset ilmoittivat elokuussa 2018 tutkivansa Danske Bankin virolaisen tytäryhtiötä rahanpesuepäilyistä. Financial Times -lehden mukaan Danske Bankin Viron yksikön läpi kulki vuonna 2013 venäläistä rahaa noin 26 miljardin euron arvosta. Pankin epäiltiin osallistuneen Venäjän turvallisuuspalvelun FSB:n ja presidentti Vladimir Putinin sukulaisten rahanpesuun. Skandaalin vuoksi Danske Bankin pääjohtaja Thomas Borgen erosi syyskuussa 2018. Viron-yksikön entisen johtajan Aivar Rehen epäillään tehneen itsemurhan. Danske Bank oli kierrättänyt maksuliikennettä Viron konttorin kautta 200 miljardin euron arvosta. Kohu vaikutti pankin tulokseen ja asiakastyytyväisyyteen Tanskassa ja Ruotsissa. Danske Bankin mukaan suomalaisten ja norjalaisten asiakastyytyväisyys säilyi ennallaan.

Organisaatio
------------

Vuonna 2019 Danske Bankin toimitusjohtajana toimi Jesper Nielsen ja hallituksen puheenjohtajana Karsten Dybvad. Danske Bankin keskeiset markkina-alueet ovat Tanska, Suomi, Norja ja Ruotsi, mutta se toimii yhteensä 16 eri maassa. Sen muita markkina-alueita ovat: Pohjois-Irlanti, Latvia, Liettua, Viro, Saksa, Luxemburg, Irlanti, Puola, Venäjä, Iso-Britannia ja Yhdysvallat.

Pankin konserniin kuuluu myös sijoitusrahastoja markkinoiva yhtiö Danske Invest.*lähde?*

Omistus
-------

Danske Bankin suurimmat osakkeenomistajat ovat A. P. Møller Holding Group (>20%) ja BlackRock, Inc. (<5%)

Pankin omistus on jakautunut kansallisuustaustoittain seuraavasti:

1. tanskalaiset 51 %
2. muut ja luokittelemattomat 20 %
3. yhdysvaltalaiset 17 %
4. brittiläiset 12 %

Lähteet
-------

1. ↑  Our history *danskebank.com*. Viitattu 4.2.2019. (englanniksi)
2. 1 2
3. 1 2  Danske Bank menetti 11 000 asiakasta rahanpesuskandaalin vuoksi *Helsingin Sanomat*.  1.2.2019. Viitattu 7.2.2019.
4. 1 2  About us *danskebank.com*. Viitattu 5.2.2019. (englanniksi)
5. 1 2  Danske Bankin osake romahtanut *Yle Uutiset*. Viitattu 11.2.2019.
6. ↑  Divya Lulla, JahanZaib Mehmood Chaudhary ja Maria Tor: Largest 100 banks in the world (2015)  3.8.2015. SNL Financial, snl.com. Viitattu 7.10.2016. (englanniksi)
7. 1 2 3 4 5  Mergers & Acquisitions *danskebank.com*. Viitattu 11.2.2019. (englanniksi)
8. ↑  Luvassa lisää fuusioita (s. 22–46/2006) *suomenkuvalehti.fi*. Viitattu 7.2.2019.
9. ↑  Danske Bank vuosikertomus 2007 (Arkistoitu – Internet Archive). Viitattu 24.11.2008 (englanniksi)
10. ↑  Danske Bank: Historia (Arkistoitu – Internet Archive). Viitattu 24.11.2008
11. ↑  Danske Bank muuttaa MobilePayn tytäryhtiöksi *Talouselämä*. Viitattu 4.2.2019.
12. ↑  Rachel Fixsen: Danica to grow 30% following SEB Pension takeover *IPE*. Viitattu 11.2.2019. (englanniksi)
13. ↑  Ainutlaatuinen tietovuoto paljastaa, miten likainen raha liikkui pankkijärjestelmän läpi *Yle Uutiset*. Viitattu 27.9.2020.
14. ↑  Danske Bankin selvitys: Rahanpesuongelma perittiin suomalaiselta Sampo-konsernilta *Yle Uutiset*. Viitattu 27.9.2020.
15. ↑  Rikollista venäläisrahaa siirtyi puhtaana Suomeen *yle.fi*.
16. ↑  FT: Danske Bankin Viron-yksikön läpi virtasi miljardien edestä venäläistä rahaa *Yle Uutiset*. Viitattu 4.2.2019.
17. ↑  Danske Bankin pääjohtaja eroaa 200 miljardin euron rahanpesuskandaalin takia, mukana vyyhdissä Sampo-pankin vanhoja asiakkaita *Yle Uutiset*. Viitattu 27.9.2020.
18. ↑  Yrjö Kokkonen: Danske Bankin Viron-yksikön entinen johtaja löydettiin kuolleena *Yle.fi, uutiset*.  25.9.2019. Viitattu 25.9.2019.
19. ↑  Danske Bankin pääjohtaja eroaa 200 miljardin euron rahanpesuskandaalin takia *Yle Uutiset*. Viitattu 4.2.2019.
20. ↑  Antti Lehmusvirta: Rahanpesuskandaalissa rypevä Danske Bank menetti Tanskassa 11 000 yksityisasiakasta *Talouselämä*. Viitattu 7.2.2019.
21. ↑  Management *danskebank.com*. Viitattu 4.2.2019. (englanniksi)
22. ↑  Danske Bankin sivustot *danskebank.com*. Viitattu 7.2.2019.
23. ↑  Largest shareholders *danskebank.com*. Viitattu 4.2.2019. (englanniksi)
24. ↑  Shares *danskebank.com*. Viitattu 4.2.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Danske Bank**.
* Danke Bankin kotisivut

|  |  |  |  |  |  |
| --- | --- | --- | --- | --- | --- |
| 

| * n
* k
* m
Tanska OMX Copenhagen 25 |
| --- |
|  |
| 
* Ambu
* Bavarian Nordic
* Carlsberg
* Chr. Hansen Holding
* Coloplast
* Danske Bank
* Demant
* DSV
* Genmab
* GN Store Nord
* ISS
* Jyske Bank
* A. P. Møller-Mærsk
* Nordea Bank
* NKT
* Novo Nordisk
* Novozymes
* Ørsted
* Pandora
* Royal Unibrew
* Rockwool
* Tryg
* Vestas Wind Systems
* Zealand Pharma

 |
|  |
| Päivitetty: 5. tammikuuta 2024 |

 |



|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Nordic 40 |
| --- |
|  |
| 
* ABB
* Alfa Laval
* Assa Abloy
* Atlas Copco
* Astra Zeneca
* Boliden
* Carlsberg
* Coloplast
* Danske Bank
* DSV
* EQT
* Ericsson
* Essity
* Evolution
* Genmab
* Hexagon
* Hennes & Mauritz
* Investor
* Kone
* A. P. Møller-Mærsk
* Nordea Bank
* Neste
* Nibe Insdustrier
* Nokia
* Novo Nordisk
* Novozymes
* Ørsted
* Pandora
* Sampo
* Sandvik
* SCA
* SEB
* Sv. Handelsbanken
* Stora Enso
* Swedbank
* UPM-Kymmene
* Volvo
* Vestas Wind Systems

 |
|  |
| Päivitetty: 5. tammikuuta 2024 |

 |